
ส่วนที่ ๑
การปฏิบัติงานของงานนิติการ
			

๑.ชื่อหน่วยงาน
งานนิติการ สำนักปลัด องค์การบริหารส่วนตำบลท่าแพ 
๒. ที่ตั้ง
สำนักงานองค์การบริหารส่วนตำบลท่าแพ หมู่ที่๒ ตำบลท่าแพ อำเภอท่าแพ จังหวัดสตูล รหัสไปรษณีย์ ๙๑๑๕๐ โทรศัพท์ ๐๗๔-๗40565
๓. เป้าประสงค์ของงานนิติการ 
 		๓.๑ เพื่อเป็นหน่วยงานที่ทำหน้าที่ให้คำปรึกษาด้านกฎหมายและเรื่องที่เกี่ยวข้องแก่คณะผู้บริหารและส่วนราชการทั้งภายในและภายนอก ตลอดจนบุคลากรในสังกัดองค์การบริหารส่วนตำบล      ท่าแพ และผู้สนใจทั่วไป รวมทั้งเสนอแนะแนวทาง เจรจา ไกล่เกลี่ยและประนีประนอมทางด้านกฎหมาย           ในปัญหาด้านต่าง ๆ ของส่วนราชการและบุคลากรในสังกัดองค์การบริหารส่วนตำบลท่าแพ
 		๓.๒ เพื่อเป็นหน่วยงานที่ทำหน้าที่ให้การสนับสนุน ประสานงานและปฏิบัติงานร่วมกันในด้านกฎหมายระหว่างหน่วยงานภายในและภายนอกองค์การบริหารส่วนตำบลท่าแพ เพื่อบรรลุตามหน้าที่และวิสัยทัศน์ขององค์การบริหารส่วนตำบลท่าแพ
 		๓.๓ เพื่อเป็นหน่วยงานที่ทำหน้าที่จัดเก็บ รวบรวมข้อมูลเกี่ยวกฎหมาย กฎ ระเบียบข้อบังคับ ประกาศ และคำสั่งขององค์การบริหารส่วนตำบลท่าแพ ตลอดจนกฎหมายและหนังสือเวียนที่เกี่ยวข้องในด้านกฎหมายจากหน่วยงานภายนอกเพื่อใช้ประโยชน์ในการบริหารและบริการ 
๔. วัตถุประสงค์ 
 		๔.๑ เพื่อให้มีการจัดทำคู่มือการปฏิบัติงานที่ชัดเจนอย่างเป็นลายลักษณ์อักษร        ที่แสดงถึงรายละเอียด ขั้นตอนการปฏิบัติงานของกิจกรรมกระบวนการต่าง ๆ ของหน่วยงาน และสร้างมาตรฐานการปฏิบัติงานที่มุ่งไปสู่การบริหารจัดการอย่างมีประสิทธิภาพ เกิดผลงานที่ได้มาตรฐานเป็นไปตามเป้าหมายได้ผลิตผลหรือการบริการที่มีคุณภาพและบรรลุข้อกำหนดที่สำคัญของกระบวนการ 
 		๔.๒ เพื่อเป็นหลักฐานแสดงวิธีการทำงานที่สามารถถ่ายทอดให้กับผู้เข้ามาปฏิบัติงานใหม่พัฒนาให้การทำงานเป็นมืออาชีพ และใช้ประกอบการประเมินผลการปฏิบัติงานของบุคลากร รวมถึงการแสดงหรือเผยแพร่ให้กับบุคคลภายนอกหรือผู้ใช้บริการให้สามารถเข้าใจและใช้ประโยชน์จากกระบวนการ 
		๔.๓ เพื่อให้บุคลากรที่ดำเนินการเป็นมาตรฐานหรือแนวทางเดียวกัน

ส่วนที่ ๒
โครงการสร้างการจัดองค์กรของงานนิติการ
			
	งานนิติการ เป็นหน่วยงานในสังกัดสำนักงานปลัด องค์การบริหารส่วนตำบลท่าแพ ซึ่งแสดงการจัดโครงสร้างองค์กรในสังกัดงานนิติการ ได้ดังนี้รองนายก อบต.ท่าแพ
สำนักปลัด
-หัวหน้าสำนักปลัด
ปลัด อบต.ท่าแพ
เลขานุการนายก อบต.ท่าแพ
รองนายก อบต.ท่าแพ
นายก อบต.ท่าแพ

























งานนิติการ
     -นิติกร ระดับชำนาญการ จำนวน ๑ อัตรา

ส่วนที่ ๓
ภารกิจของผู้ปฏิบัติงานในตำแหน่งนิติกร
			

	ผู้ปฏิบัติงานในตำแหน่งนิติกร งานนิติกรรมและสัญญา มีหน้าที่ความรับผิดขอบในการปฏิบัติงานรวม ๑๓ เรื่อง ดังนี้
	 ๑. การพิจารณาวินิจฉัยปัญหาทางกฎหมาย 
	 	๑.๑ งานให้คำปรึกษาและความเห็นทางกฎหมาย กฎ ระเบียบ คำสั่ง และ ประกาศแก่บุคคลและส่วนราชการ 
	 	๑.๒ งานวินิจฉัย ตีความทางด้านกฎหมาย กฎ ระเบียบ ข้อบังคับ คำสั่ง และประกาศแก่บุคคลและส่วนราชการ 
	 	๑.๓ งานวิเคราะห์ และเสนอความเห็นทางกฎหมาย กฎ ระเบียบ ข้อบังคับ คำสั่งและประกาศต่อส่วนราชการ 
	๒. การร่างและพิจารณาตรวจร่างข้อบัญญัติที่ไม่เกี่ยวเนื่องกับข้อบัญญัติงบประมาณรายจ่ายประจำปี
๓. การรวบรวมข้อเท็จจริงและพยานหลักฐานเพื่อดำเนินการทางคดี 
 	๓.๑ งานนิติกรรมและสัญญา มีหน้าที่ความรับผิดชอบดำเนินงานเกี่ยวกับความรับผิดทางแพ่งทางอาญา งานคดีปกครอง และงานคดีอื่นที่อยู่ในอำนาจหน้าที่ขององค์การบริหารส่วนตำบลท่าแพ  หรือองค์การบริหารส่วนตำบลท่าแพเป็นโจทย์ฟ้อง หรือถูกฟ้องเป็นจำเลย เช่น ประสานกับพนักงานอัยการจัดทำคำชี้แจงประกอบการทำคำให้การ เข้าร่วมในการบังคับคดี เป็นต้น 
 	๓.๒ การสอบหาข้อเท็จจริงภายในองค์การบริหารส่วนตำบล และการสอบหาข้อเท็จจริงกรณีหน่วยงานภายนอกมอบให้องค์การบริหารส่วนตำบลดำเนินการ 
๔. การดำเนินการบังคับคดี 
๕. การตรวจพิจารณาดำเนินการเกี่ยวกับวินัยของบุคลากรในสังกัดองค์การบริหารส่วนตำบลท่าแพ 
๖. การตรวจพิจารณาเกี่ยวกับการอุทธรณ์หรือร้องทุกข์ของบุคลากรในสังกัดองค์การบริหารส่วนตำบลท่าแพ
 ๗. การดำเนินการเกี่ยวกับความรับผิดทางละเมิดของเจ้าหน้าที่ 
๘. การดำเนินการเกี่ยวกับการกล่าวหา การขี้มูลความผิด และข้อทักท้วงของหน่วยตรวจสอบ 
๙. การลงทะเบียนรับเรื่องร้องเรียน / ร้องทุกข์ ติดตามและรายงานผล 
๑๐. การรับเรื่องราวร้องทุกข์จากประชาชนผู้บริโภคในเขตพื้นที่ 
๑๑. การติดตามพฤติกรรมนักโทษที่ได้รับการพักโทษ ลดโทษ และได้รับการปล่อยตัวซึ่งพักอาศัยใน

๑๒. งานด้านธุรการ
	๑2.๑ ปฏิบัติงานสารบรรณ การลงทะเบียนรับ – ส่งหนังสือ การจัดทำหนังสือราชการการตรวจร่างหนังสือ การจัดเก็บและรักษาเอกสารที่ใช้ในการทำงาน 
 	๑2.๒ ประสานงานและอำนวยความสะดวกให้แก่ข้าราชการและลูกจ้าง 
 	๑2.๓ ปฏิบัติงานร่วมกับหรือสนับสนุนการปฏิบัติงานของหน่วยงานอื่น 
 	๑2.๔ รับ – ส่งหนังสือราชการ 
 	๑2.๕ ลงทะเบียนคุมหนังสือลับทั้งหมด 
 	๑2.๖ ทำหนังสือเวียนให้กับหน่วยงานในเรื่องที่เกี่ยวข้องกับงานนิติการ เช่น กฎหมาย กฎ ระเบียบ ประกาศ คำสั่ง เป็นต้น 
 	๑2.๗ จัดเก็บเอกสารทั้งหมดของงานนิติกรรมและสัญญา 
 	๑2.๘ ปฏิบัติงานอื่น ๆ ตามที่ได้รับมอบหมาย

ส่วนที่ ๔
กำหนดระยะเวลาแล้วเสร็จของงาน
			

	รายชื่อกระบวนงาน
	ระยะเวลาดำเนินการแล้วเสร็จ

	๑.การพิจารณาวินิจฉัยปัญหาทางกฎหมาย
	ภายใน ๓๐ วัน

	๒. การร่างและพิจารณาตรวจร่างข้อบัญญัติที่ไม่เกี่ยวเนื่องกับข้อบัญญัติงบประมาณรายจ่ายประจำปี
	ภายใน ๒๕๐ วัน

	๓. การรวบรวมข้อเท็จจริงและพยานหลักฐานเพื่อดำเนินการทางคดี 
	๓๐-๒๐ วัน

	๔. การดำเนินการบังคับคดี 
    ๔.๒ คดีแพ่ง 
    ๔.๒ คดีล้มละลาย 
	
บังคับคดีภายใน ๑๐ ปี
บังคับคดีภายใน ๓ ปี

	๕. การตรวจพิจารณาดำเนินการเกี่ยวกับวินัยของบุคลากรในสังกัดองค์การบริหารส่วนตำบลท่าแพ 
	 ภายใน ๑๘๐ วัน

	๖. การตรวจพิจารณาเกี่ยวกับการอุทธรณ์หรือการร้องทุกข์ของ บุคลากรในสังกัดองค์การบริหารส่วนตำบลท่าแพ
	ภายใน ๓๐ วัน

	๗. การดำเนินการเกี่ยวกับความรับผิดชอบทางละเมิดของเจ้าหน้าที่
	ภายใน ๖๐ วัน

	๘. การดำเนินการเกี่ยวกับการกล่าวหา การชี้มูลความผิดและข้อ ทักท้วงของหน่วยตรวจสอบ 
	ภายใน ๔๕ วัน

	๙. การลงทะเบียนรับเรื่องร้องเรียน / ร้องทุกข์ ติดตามและรายงานผล
	ภายใน ๑๕ วัน

	๑๐. การรับเรื่องราวร้องทุกข์จากประชาชนผู้บริโภคในเขตพื้นที่
	๒๐-๒๐ วัน

	๑๒. การติดตามพฤติกรรมนักโทษที่ได้รับการพักโทษ ลดโทษ และได้รับการปล่อยตัวซึ่งพักอาศัยในเขตพื้นที่
	ภายใน ๑๔ วัน












						-6-

ส่วนที่ ๕
ขั้นตอนการปฏิบัติ
			
 	การปฏิบัติงานในแต่ละภารกิจของผู้ปฏิบัติงานในตำแหน่งนิติกร มีขั้นตอนในการปฏิบัติงานและแผนผังในการปฏิบัติงานในแต่ละเรื่อง ดังนี้
๑. การพิจารณาวินิจฉัยปัญหาทางกฎหมาย
การพิจารณาวินิจฉัยข้อกฎหมาย ลักษณะของงานเป็นการตรวจสอบเอกสารต่าง ๆ หรือพิจารณาข้อหารือต่าง ๆ ที่ส่วนราชการภายในองค์การบริหารส่วนตำบลท่าแพเสนอเข้ามา ไม่ว่าจะเป็นการตรวจสอบเอกสาร หรือข้อหารือในเรื่องเกี่ยวกับกฎหมาย กฎ ระเบียบ ข้อบังคับ ประกาศ คำสั่ง หรือเอกสารอื่น ๆ ขององค์การบริหารส่วนตำบลท่าแพ หรือเป็นเรื่องกฎหมาย กฎ ระเบียบของทางราชการ ตลอดจนเอกสารต่าง ๆ ที่ทางราชการเวียนให้ทราบ อาทิ มติคณะรัฐมนตรี ซึ่งในการพิจารณาตรวจสอบเอกสารหรือข้อหารือในแต่ละเรื่องจะพิจารณาตรวจสอบเรื่องต่าง ๆ ที่มีการเสนอเข้ามาว่าเกี่ยวข้องด้วยกฎหมาย กฎ ระเบียบ ข้อบังคับ ประกาศ คำสั่ง หรือเอกสารในเรื่องใด เคยมีการตรวจสอบหรือมีการตอบข้อหารือในลักษณะดังกล่าวหรือไม่ หากไม่มีอาจใช้ดุลพินิจในการตีความตามอักษรหรือเจตนารมณ์ของกฎหมาย กฎ ระเบียบนั้น ๆ แล้วแต่กรณี หากกรณีเป็นกฎระเบียบของทางราชการ หากพิจารณาแล้วยังไม่ได้ข้อยุติ อาจหารือหรือหาข้อมูลไปยังส่วนราชการที่เกี่ยวข้องเพื่อให้ได้ข้อยุติในเรื่องดังกล่าว อาทิ ปัญหาในทางปฏิบัติตามระเบียบกระทรวงการคลัง อาจต้องหารือไปยังกระทรวงการคลังซึ่งเป็นหน่วยงานที่บังคับใช้ระเบียบ เป็นต้น หลังจากนั้นจะทำความเห็นเสนอนายกองค์การบริหารส่วนตำบลเพื่อพิจารณา หากเห็นชอบตามความเห็นดังกล่าว ก็จะแจ้งผลการพิจารณานั้นต่อหน่วยงานที่เสนอเรื่องเข้ามาเพื่อทราบ หรือหากเป็นเรื่องที่เกี่ยวข้องกับส่วนราชการอื่น ๆ ด้วย ก็จะเสนอให้เวียนผลการพิจารณานั้นให้ทุกส่วนราชการทราบ เพื่อเป็นแนวทางในการปฏิบัติที่ถูกต้องต่อไป

แผนการดำเนินงาน
การพิจารณาวินิจฉัยปัญหาทางกฎหมาย





๑.หน่วยงานเสนอข้อหารือ/ปัญหาทางกฎหมาย




๒. นิติกรตรวจสอบเรื่องที่เสนอมาว่าเกี่ยวด้วย กฎระเบียบ ข้อบังคับ ประกาศ คำสั่ง หรือเอกสารอื่นใด





๓.วินิจฉัยข้อหารือ/ให้ความเห็นทางกฎหมายให้นายกองค์การบริหารส่วนตำบลพิจารณา




๔. นายกองค์การบริหารส่วนตำบลพิจารณาแล้วเห็นชอบ





๕. แจ้งผลการพิจารณาให้หน่วยงานที่หารือทราบ หรือในกรณีที่ข้อหารือนั้นเกี่ยวข้องข้องกับหน่วยงานอื่นด้วยต้องแจ้งเวียนให้ทุกหน่วยงานทราบ
      และถือปฏิบัติต่อไป




หมายเหตุ	กำหนดระยะเวลาแล้วเสร็จของงาน ภายใน ๓๐ วัน
				-8-	

๒. การร่างและพิจารณาตรวจร่างข้อบัญญัติ ที่ไม่เกี่ยวเนื่องกับข้อบัญญัติงบประมาณรายจ่าย
    ประจำปี 
 	๒.๑ การกำหนดผู้รับผิดชอบ นายกองค์การบริหารส่วนตำบลเป็นผู้กำหนดผู้รับผิดชอบในการดำเนินงานออกข้อบัญญัติ ซึ่งผู้รับผิดชอบจะเป็นนิติกร ส่วนราชการที่เกี่ยวข้อง หรือผู้ที่ได้รับมอบหมาย            ในกรณีที่ไม่มีตำแหน่งดังกล่าว 
	๒.๒ การรวบรวมและวิเคราะห์สถานการณ์ด้านข้อเท็จจริงและกฎหมาย ผู้รับผิดชอบดำเนินการเก็บรวบรวมและวิเคราะห์ข้อเท็จจริงให้ครอบคลุมกิจกรรมที่อาจก่อให้เกิดผลกระทบ พร้อมทั้งทบทวนกฎหมายที่เกี่ยวข้อง และวิเคราะห์กลุ่มผู้ที่อาจได้รับผลกระทบทั้งทางตรงและทางอ้อม รวมถึงผู้มีส่วนได้เสียและหน่วยงานที่เกี่ยวข้องให้ครอบคลุมมากที่สุด เพื่อรับทราบปัญหาที่แท้จริงของท้องถิ่น รวมถึงนโยบายของผู้บริหารทั้งในระดับท้องถิ่นและระดับประเทศ หรือข้อกฎหมายที่เป็นเหตุผลในการยกร่าง 
	๒.๓ การพิจารณาอำนาจตามกฎหมายแม่ที่ให้อำนาจ ในการออกข้อบัญญัติตามประเด็นปัญหาสำคัญของพื้นที่ นิติกรต้องตรวจสอบบทบัญญัติแห่งกฎหมายว่ามีบทบัญญัติแห่งกฎหมายให้อำนาจในการออกข้อบัญญัติในเรื่องที่เป็นปัญหาได้หรือไม่ (เช่น พระราชบัญญัติควบคุมอาคาร พ.ศ. ๒๕๒๒ มาตรา ๙ วรรคสองและพระราชบัญญัติการสาธารณสุข พ.ศ. ๒๕๓๕ มาตรา ๒๐ เป็นต้น) 
	๒.๔ การเสนอขอความเห็นชอบในการยกร่างข้อบัญญัติ ผู้รับผิดชอบควรเสนอให้นายกองค์การบริหารส่วนตำบลให้ความเห็นชอบในการยกร่างข้อบัญญัติ หากนายกองค์การบริหารส่วนตำบลไม่เห็นชอบ เป็นอันว่าการยกร่างข้อบัญญัติดังกล่าวเป็นอันยุติเรื่อง โดยผู้รับผิดชอบควรดำเนินการทบทวน ประเมินและวิเคราะห์สถานการณ์หรือกฎหมาย เพื่อเสนอให้ความเห็นชอบในการยกร่างข้อบัญญัติใหม่
	๒.๕ การแต่งตั้งคณะกรรมการยกร่างข้อบัญญัติ กรณีที่นายกองค์การบริหารส่วนตำบลเห็นชอบให้มีการยกร่างข้อบัญญัติ นายกองค์การบริหารส่วนตำบลจะต้องแต่งตั้งคณะกรรมการยกร่างข้อบัญญัติเพื่อดำเนินการยกร่างข้อบัญญัติ โดยที่องค์ประกอบของคณะกรรมการจะต้องประกอบด้วย นักวิชาการ นิติกร เจ้าหน้าที่ของส่วนราชการที่เกี่ยวข้องเจ้าหน้าที่จากท้องถิ่นอำเภอ หรือท้องถิ่นจังหวัด ผู้แทนภาคประชาชน หรือบุคลากรที่มีความรู้ทางวิชาการเรื่องนั้น ๆ ร่วมด้วย 
	๒.๖ การดำเนินการยกร่างข้อบัญญัติ คณะกรรมการยกร่างข้อบัญญัติต้องดำเนินการยกร่างโดยนำข้อมูลที่ได้จากการประเมินและวิเคราะห์จากข้อ ๒.๒ มาประกอบการพิจารณาด้วย 
	๒.๗ การรับฟังความคิดเห็นร่างข้อบัญญัติ คณะกรรมการยกร่างข้อบัญญัติต้องดำเนินการยกร่างโดยนำข้อมูลที่ได้จากการประเมินและวิเคราะห์จากข้อ ๒.๒ มาประกอบการพิจารณาด้วย 
	 	๒.๗.๑ สำรวจความคิดเห็นของประชาชนเกี่ยวกับความต้องการในการแก้ปัญหาและความเห็นเกี่ยวกับความเป็นไปได้ของร่างข้อบัญญัติที่จะกำหนดให้ผู้ที่เกี่ยวข้องปฏิบัติ 
	 
						-9-
	๒.๗.๒ เปิดรับฟังความคิดเห็นของผู้มีส่วนได้เสียและประชาชนในพื้นที่ได้มีส่วนร่วมในการเสนอความคิดเห็นและความต้องการต่อร่างข้อบัญญัติที่ได้จักทำขึ้น ทั้งนี้ ขั้นตอนการรับฟังความคิดเห็นของประชาชน เป็นไปตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. ๒๕๕๘ ข้อ ๙
	๒.๘ การพิจารณาร่างข้อบัญญัติ นายกองค์การบริหารส่วนตำบลและสมาชิกสภาองค์การบริหารส่วนตำบลมีอำนาจในการเสนอร่างข้อบัญญัติเพื่อให้สภาองค์การบริหารส่วนตำบลพิจารณาข้อบัญญัติ โดยพิจารณาเป็น ๓ วาระ คือ วาระรับหลักการวาระแปรญัตติ และวาระให้ความเห็นชอบ โดยอาจพิจารณา ๓ วาระรวดก็ได้ตามมติของสภาท้องถิ่น หากสภาองค์การบริหารส่วนตำบลไม่เห็นชอบ ร่างข้อบัญญัตินั้นก็เป็นอันตกไป โดยผู้รับผิดชอบควรดำเนินการทบทวนเพื่อดำเนินการยกร่างใหม่และนำเข้าสู่การพิจารณาของนายกองค์การบริหารส่วนตำบลและสมาชิกสภาองค์การบริหารส่วนตำบล ตามข้อ ๒.๖ แต่ถ้าสภาองค์การบริหารส่วนตำบลเห็นชอบก็สามารถดำเนินการตามข้อ ๒.๙ ต่อไปได้ 							
	๒.๙ การลงนามเห็นชอบร่างข้อบัญญัติ ภายในเจ็ดวันนับแต่วันที่สภาองค์การบริหารส่วนตำบลได้มีมติเห็นชอบด้วยกับร่างข้อบัญญัติ ให้ประธานสภาองค์การบริหารส่วนตำบลส่งร่างข้อบัญญัติไปยังนายอำเภอเพื่อพิจารณาเห็นชอบ
	๒.๑๐ การตราข้อบัญญัติ นายกองค์การบริหารส่วนตำบลเป็นผู้ลงนามในข้อบัญญัติ 
	๒.๑๑ การประกาศใช้ข้อบัญญัติ เมื่อข้อบัญญัติได้มีการรับความเห็นชอบจากนายอำเภอแล้วให้องค์การบริหารส่วนตำบลประกาศใช้ เพื่อให้มีผลใช้บังคับในเขตท้องถิ่น โดยนอกจากที่ได้มีกฎหมายบัญญัติไว้เป็นอย่างอื่นข้อบัญญัตินั้นให้ใช้บังคับได้เมื่อประกาศไว้โดยเปิดเผย ที่สำนักงานองค์การบริหารส่วนตำบล      แล้ว ๗ วัน
	๒.๑๒ การเผยแพร่ประชาสัมพันธ์ข้อบัญญัติ เมื่อข้อบัญญัติได้มีการลงนามจากผู้ว่าราชการจังหวัดแล้วให้องค์การบริหารส่วนตำบลประกาศใช้ เพื่อให้มีผลใช้บังคับในเขตท้องถิ่นนั้น โดยนอกจากที่ได้มีกฎหมายบัญญัติไว้เป็นอย่างอื่นข้อบัญญัตินั้นให้ใช้บังคับได้เมื่อประกาศไว้โดยเปิดเผยที่สำนักองค์การบริหารส่วนตำบลแล้ว ๗ วัน
	๒.๑๓ การทบทวนความเหมาะสมของข้อบัญญัติ ผู้รับผิดชอบที่ได้รับมอบหมายจากนายกองค์การบริหารส่วนตำบลดำเนินการทบทวนความเหมาะสมของข้อบัญญัติ หลังจากที่ได้มีการประกาศใช้แล้วทุก ๕ ปี หรือเมื่อเห็นว่าจำเป็นต้องมีการปรับปรุง แก้ไข หรือยกเลิก ทั้งนี้ ตามพระราชกฤษฎีกาการทบทวนความเหมาะสมของกฎหมาย พ.ศ. ๒๕๕๘ มาตรา ๕



						
							-10-
แผนการดำเนินงาน
การร่างและพิจารณาตรวจร่างข้อบัญญัติท้องถิ่น


๑. กำหนดผู้รับผิดชอบ


๒. รวบรวมและวิเคราะห์สถานการณ์ด้านข้อเท็จจริงและข้อกฎหมาย


๓. พิจารณาอำนาจตามกฎหมายแม่ให้อำนาจ ในการออกข้อบัญญัติท้องถิ่นตามประเด็นปัญหาสำคัญของพื้นที่


๔. เสนอความเห็นชอบในการยกร่างข้อบัญญัติท้องถิ่น


๕. แต่งตั้งคณะกรรมการยกร่างข้อบัญญัติท้องถิ่น

๖. ดำเนินการยกร่างข้อบัญญัติท้องถิ่น


๗. รับฟังความคิดเห็นร่างข้อบัญญัติท้องถิ่น


๘. พิจารณาร่างข้อบัญญัติท้องถิ่น


๙. การลงนามเห็นชอบร่างข้อบัญญัติท้องถิ่น


๑๐. ตราข้อบัญญัติท้องถิ่น


๑๑. ประกาศใช้ข้อบัญญัติท้องถิ่น


๑๒. เผยแพร่ประชาสัมพันธ์ข้อบัญญัติท้องถิ่น


๑๓. ทบทวนความเหมาะสมของข้อบัญญัติท้องถิ่น


หมายเหตุ	กำหนดระยะเวลาเสร็จของงาน ภายใน ๒๕๐ วัน
						-11-
๓. การรวบรวมข้อเท็จจริงและพยานหลักฐานเพื่อดำเนินการทางคดี 
	๓.๑ คดีแพ่งหรือคดีปกครอง 
	 	๓.๑.๓ กรณีองค์การบริหารส่วนตำบลท่าแพเป็นคู่ความ การรวบรวมข้อเท็จจริงและพยานหลักฐานเพื่อดำเนินการทางคดีมีลำดับขั้นตอนการดำเนินการ ดังนี้ 
	 	 	๑) กรณีเป็นฝ่ายใช้สิทธิฟ้อง หรือฟ้องแย้ง ในฐานะโจทก์ หรือผู้ฟังคดีหลังจากได้รับเรื่องจากส่วนราชการเจ้าของเรื่อง นิติกรจะเป็นผู้ประสานงานกับส่วนราชการเจ้าของเรื่องและเจ้าหน้าที่ที่เกี่ยวข้องเอกสารสรุปข้อเท็จจริงและพยานหลักฐานต่าง ๆ ที่เกี่ยวข้องกับมูลคดีนั้นแล้วประมวลเรื่องพร้อมความเห็นเสนอนายกองค์การบริหารส่วนตำบล เพื่อนำเสนอให้สำนักงานอัยการสูงสุดจัดพนักงานอัยการดำเนินการว่าต่างแทนองค์การบริหารส่วนตำบลท่าแพภายในอายุความต่อไป 
	 	 	๒) กรณีเป็นฝ่ายถูกบุคคลภายนอกใช้สิทธิทางศาลบังคับให้องค์การบริหารส่วนตำบลท่าแพกระทำการ หรืองดเว้นกระทำการใด ซึ่งองค์การบริหารส่วนตำบลท่าแพอยู่ในฐานะจำเลย หรือผู้ถูกฟ้องคดี หลังจากที่องค์การบริหารส่วนตำบลท่าแพได้รับหมายเรียกจากศาลให้ยื่นคำให้การ นิติกรจะเป็นผู้รวบรวมข้อเท็จจริงจากส่วนราชการและเจ้าหน้าที่ที่เกี่ยวข้องกับมูลคดี แล้วประมวลเรื่องพร้อมความเห็นเสนอนายกองค์การบริหารส่วนตำบล เพื่อนำเสนอสำนักงานอัยการสูงสุดจัดพนักงานอัยการดำเนินการยื่นคำให้การแก้ต่างแทนองค์การบริหารส่วนตำบลท่าแพภายในระยะเวลาที่ศาลกำหนดต่อไป 
	 	๓.๑.๒ กรณีบุคลากรในสังกัดองค์การบริหารส่วนตำบลท่าแพ ถูกฟ้องเนื่องจากการปฏิบัติราชการหลังจากได้รับเรื่องจากบุคลากรดังกล่าว นิติกรจะเป็นผู้ประสานกับผู้ที่เกี่ยวข้องเพื่อสรุปข้อเท็จจริงแล้วประมวลเรื่องพร้อมความเห็นเสนอนายกองค์การบริหารส่วนตำบล เพื่อนำเสนอสำนักงานอัยการสูงสุดจัดพนักงานอัยการให้ความช่วยเหลือต่อไป 
	๓.๒ คดีอาญา 
	 	๓.๒.๑ กรณีองค์การบริหารส่วนตำบลท่าแพเป็นผู้เสียหาย นิติกรจะเป็นผู้ประสานงานกับส่วนราชการที่เกี่ยวข้อง เพื่อประมวลข้อเท็จจริงพร้อมความเห็นเสนอนายกองค์การบริหารส่วนตำบล         มอบอำนาจ ให้นิติกรดำเนินการร้องทุกข์ต่อพนักงานสอบสวนในท้องที่ที่มูลคดีเกิดขึ้นภายในอายุความ และติดตามผลทางคดีแล้วรายงานให้ผู้บังคับบัญชาทราบเป็นระยะจนกว่าคดีจะถึงที่สุด ทั้งนี้ หากเป็นคดีความผิดอันยอมความได้ จะต้องดำเนินการร้องทุกข์ต่อพนักงานสอบสวนภายในกำหนดสามเดือน นับแต่วันที่นายกองค์การบริหารส่วนตำบล ทราบมูลคดีอาญานั้น ๆ 
	สำหรับกรณีบุคลากรถูกแจ้งความคดีอาญาหรือถูกฟ้องเป็นคดีอาญา ควรดำเนินการให้องค์การบริหารส่วนตำบลแต่งตั้งคณะกรรมการสอบสวนวินัยไปพร้อมกันด้วย

แผนการดำเนินงาน
การรวมรวมข้อเท็จจริงและพยานหลักฐานเพื่อดำเนินการทางคดี



คดีอาญา
คดีแพ่ง/คดีปกครอง



กรณีองค์การบริหารส่วนตำบลท่าแพเป็นผู้เสียหาย
กรณีเป็นผู้เสียหาย
(องค์การบริหารส่วนตำบลท่าแพ/นายกองค์การบริหารส่วนตำบล
/บุคลากร)




มอบอำนาจให้เจ้าหน้าที่ร้องทุกข์และติดตามผล แล้วรายงานผลคดีจนคดีถึงที่สุด


งานนิติการจะประสานงานกับหน่วยงานและเจ้าหน้าที่ที่เกี่ยวข้อง เพื่อรวบรวมข้อเท็จจริงและพยานหลักฐาน




เสนอนายกฯ ขอความอนุเคราะห์สำนักงานอัยการสูงสด เพื่อจัดพนักงานอัยการแก้ต่างคดีแล้วแต่กรณี





งานนิติการประมาณงานกับพนักงานอัยการให้ความช่วยเหลือในชั้นสอบสวน/จัดทำคำฟ้อง/จัดทำคำให้การ




งานนิติการประสานงานกับพนักงานอัยการจนกว่าคดีจะถึงที่สุด

๔. การดำเนินการบังคับคดี 
	๔.๑ การบังคดีแพ่ง
	เริ่มจากศาลมีคำพิพากษาให้องค์การบริหารส่วนตำบลท่าแพเป็นฝ่ายชนะคดีแล้ว องค์การบริหารส่วนตำบลท่าแพ อยู่ในฐานเจ้าหนี้ตามคำพิพากษา หากจำเลยหรือผู้ถูกฟ้องคดีหรือลูกหนี้ตามคำพิพากษาไม่ชำระหนี้พนักงานอัยการจะขอให้ศาลออกหมายบังคับคดี และเมื่อศาลได้ออกหมายบังคับคดีแล้ว พนักงานอัยการจะแจ้งมาเป็นหนังสือให้ดำเนินการสืบหาทรัพย์สินของลูกหนี้ตามคำพิพากษา เพื่อจะได้ยึดทรัพย์สิน อายัดสิทธิเรียกร้อง มาขายทอดตลาด เพื่อนำเงินมาชำระหนี้ต่อไป
	วิธีการสืบทรัพย์ มีดังนี้ 
	๑. สอบถามข้อมูลที่อยู่ตามทะเบียนบ้าน ไปยังงานทะเบียนราษฎร (กรณีลูกหนี้ตามคำพิพากษาเป็นบุคคลธรรมดา) หรือกรมทะเบียนการค้า กระทรวงพาณิชย์ (กรณีลูกหนี้ตามคำพิพากษาเป็นนิติบุคคล)
	 ๒. การสืบทรัพย์สินทางทะเบียนทางทะเบียนราชการ จะใช้ในการตรวจสอบทรัพย์สินที่มีทะเบียนควบคุม เช่น ที่ดิน ยานพาหนะ เงินฝากในธนาคาร สิทธิการเช่าโทรศัพท์ เป็นต้น โดยปกติจะทำปีละประมาณ ๒-๓ ครั้ง แต่ในส่วนของธนาคารอาจมีปัญหาในทางปฏิบัติ เนื่องจากหน่วยเก็บข้อมูลที่สอบถามไปมักจะตอบปฏิเสธในทำนองว่าเป็นความลับของลูกค้า
	ผลการสืบทรัพย์
	หากได้ข้อมูลทางทรัพย์สิน ก็จะรายงานกรมบังคับคดี เพื่อหาทางยึดทรัพย์สิน หรืออายัดสิทธิเรียกร้องนั้น ๆ ต่อไป
	หากได้ทราบเฉพาะความมีตัวตน (ยังมีชีวิตอยู่หรือยังคงประกอบกิจการอยู่) และอาชีพถิ่นที่อยู่ ก็จะเก็บเป็นข้อมูลในสำนวนคดี

แผนการดำเนินงาน
การดำเนินการบังคับคดี (คดีแพ่ง)




๑. ศาลมีคำพิพากษาให้องค์การบริหารส่วนตำบลท่าแพชนะคดี


๒. กรณีลูกหนี้ตามคำพิพากษาไม่ชำระหนี้ตามคำพิพากษา



๓. ขอให้พนักงานอัยการยื่นคำร้องต่อศาล ขอให้ออกหมายบังคับคดี



๔. นิติกรดำเนินการสืบหาทรัพย์สินของลูกหนี้ฯ เพื่อบังคับคดี


กรณีไม่พบทรัพย์สิน
กรณีพบทรัพย์สิน




๕.นิติกรดำเนินการตั้งเรื่องในการบังคับคดีที่กรมบังคับ
๕.รายงานให้นายกองค์การบริหารส่วน
ตำบลทราบ




๖. นิติกรนำเจ้าหน้าพนักงานบังคับคดีไปดำเนินการยึดทรัพย์สินของลูกหนี้ฯ เพื่อขายทอดตลาด






หมายเหตุ กำหนดระยะเวลาเสร็จของงาบังคับคดีภายใน ๑๐ ปีนับแต่วันที่มีคำพิพากษาหรือคำสั่งตามมาตรา ๒๗๔ แห่งประมวลกฎหมายวิธีพิจารณาความแพ่ง
						-15-
๔.๒ การบังคับคดีล้มละลาย
	หากปรากฏว่า ลูกหนี้ตามคำพิพากษาถูกศาลล้มละลายมีคำสั่งพิทักษ์ทรัพย์เด็ดขาดไม่ว่าคดีจะอยู่ในชั้นใดก็ตาม และยังอยู่ในระยะเวลาที่อาจขอรับชำระหนี้ได้ ให้ดำเนินการตรวจสอบเอกสารหลักฐานแล้วเสนอความเห็นต่อนายกองค์การบริหารส่วนตำบล เพื่อดำเนินการยื่นคำขอรับชำระหนี้ต่อเจ้าพนักงานพิทักษ์ทรัพย์ กรมบังคับคดีต่อไป
แผนการดำเนินงาน 
การดำเนินการบังคับคดี 
(คดีล้มละลาย)






๑. กรณีตรวจสอบพบว่า ลูกหนี้ขององค์การบริหารส่วนตำบลท่าแพถูกพิทักษ์ทรัพย์เด็ดขาด 




๒. นิติกรตรวจสอบเอกสารหลักฐานพร้อมขออนุมัตินายกองค์การบริหารส่วนตำบล เพื่อยื่นคำขอรับชำระหนี้ภายใน ๒ เดือนนับ แต่วันโฆษณา คำสั่งพิทักษ์ทรัพย์ในราชกิจจานุเบกษา 





๓. นิติกรดำเนินการยื่นคำขอรับชำระหนี้ต่อเจ้าพนักงานพิทักษ์ทรัพย์ กรมบังคับคดี 





๔. สืบหาทรัพย์สินของลูกหนี้




หมายเหตุ	กำหนดระยะเวลาแล้วเสร็จของงาน ภายใน ๓ ปี ตามพระราชบัญญัติล้มละลายพุทธศักราช ๒๔๘๓	
						-16-
๕. การตรวจพิจารณาดำเนินการเกี่ยวกับวินัยของบุคลากร ในสังกัดองค์การบริหารส่วนตำบลท่าแพ
	 การดำเนินการทางวินัยจะเริ่มตั้งแต่มีผู้กล่าวหาได้กล่าวหาบุคลากรในสังกัดองค์การบริหารส่วนตำบลท่าแพ ได้แก่ พนักงานส่วนตำบล ลูกจ้างประจำ พนักงานจ้างตามภารกิจ และพนักงานจ้างทั่วไป ขององค์การบริหารส่วนตำบลท่าแพว่ากระทำความผิดทางวินัย โดยการกล่าวหานั้นกระทำเป็นลายลักษณ์อักษร หรือทำเป็นหนังสือเสนอต่อผู้บังคับบัญชาชั้นต้นโดยลำดับจนถึงนายกองค์การบริหารส่วนตำบล นิติกรจะพิจารณาข้อกล่าวหานั้น ๆ ว่ามีลักษณะอย่างไร เป็นข้อกล่าวหาซึ่งมีพยานหลักฐานเพียงพอที่จะชี้ชัดได้ว่าผู้ถูกกล่าวหากระทำผิดวินัยจริงตามข้อกล่าวหาหรือไม่ ส่วนการชี้มูลความผิดทางวินัยของหน่วยตรวจสอบ  (เช่น ป.ป.ช. , สตง. เป็นต้น) นั้นถือว่าเป็นพยานหลักฐานในเบื้องต้นแล้ว นิติกรต้องตั้งเรื่องให้นายกองค์การบริหารส่วนตำบลดำเนินการทางวินัยทันที ด้วยการแต่งตั้งคณะกรรมการสอบสวนวินัย โดยไม่ต้องสอบข้อเท็จจริงอีก สำหรับขั้นตอนการพิจารณาข้อกล่าวหามีดังต่อไปนี้
	กรณีข้อกล่าวหานั้นมีมูลความผิดจริงตามประกาศคณะกรรมการพนักงานองค์การบริหารส่วนตำบลท่าแพจังหวัดสตูล เรื่องหลักเกณฑ์และเงื่อนไขในการสอบสวน การลงโทษทางวินัย พ.ศ. ๒๕๕๙ หรือประกาศคณะกรรมการพนักงานองค์การบริหารส่วนตำบล จังหวัดสตูล เรื่องหลักเกณฑ์และเงื่อนไขเกี่ยวกับวินัยและการรักษาวินัยและการดำเนินการทางวินัย พ.ศ.2558 หากเป็นมูลความผิดวินัยไม่ร้ายแรง และมีมูลว่ากระทำผิดจริง โดยอาจมีคำรับสารภาพของผู้ถูกกล่าวหา ก็จะพิจารณาว่ามูลความผิดในลักษณะดังกล่าวนั้นนายกองค์การบริหารส่วนตำบล เคยพิจารณาลงโทษในฐานใด ก็จะเสนอให้นายกองค์การบริหารส่วนตำบล พิจารณาลงโทษในฐานเดียวกันหรือให้เป็นมาตรฐานแบบเดียวกัน โดยไม่จำต้องแต่งตั้งคณะกรรมการสอบสวนก็ได้
	กรณีข้อกล่าวหานั้น ๆ ไม่ชัดเจนเพียงพอที่จะลงโทษผู้ถูกกล่าวหาได้ ก็จะเสนอต่อนายกองค์การบริหารส่วนตำบล เพื่อมอบให้ผู้ถูกกล่าวหาได้โต้แย้ง หักล้างข้อกล่าวหาและชี้แจงว่าข้อเท็จจริงตามข้อกล่าวหานั้นเป็นประการใด หรืออาจทำความเห็นเสนอต่อนายกองค์การบริหารส่วนตำบล เพื่อแต่งตั้งคณะกรรมการสอบสวนข้อเท็จจริงในเรื่องดังกล่าวในการดำเนินการสอบสวนจะรวบรวมพยานหลักฐานทั้งที่เป็นเอกสารและบุคคลคำให้การต่าง ๆ นำมาประมวลเข้าด้วยกัน และสรุปว่าข้อเท็จจริงตามข้อกล่าวหานั้นเป็นประการใดหากพิจารณาแล้วไม่มีมูลความผิดทางวินัยก็จะเสนอต่อ นายกองค์การบริหารส่วนตำบล เพื่อยุติเรื่องที่สอบสวน หรือมีมูลความผิดทางวินัยไม่ร้ายแรงก็จะเสนอต่อนายกองค์การบริหารส่วนตำบล เพื่อพิจารณาลงโทษตามมาตรฐานที่เคยลงไว้โดยทำคำสั่งลงโทษเสนอนายกองค์การบริหารส่วนตำบล ลงนามแล้วแจ้งให้ผู้ถูกกล่าวหาทราบต่อไป
	ทั้งนี้ ในกรณีที่เห็นว่าพฤติการณ์เป็นความผิดทางวินัยร้ายแรง และจะเสนอลงโทษทางวินัยในการดำเนินการสอบข้อเท็จจริงเรื่องดังกล่าว จะต้องให้หลักประกันความเป็นธรรมแก่ผู้ถูกกล่าวหาตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ และฉบับแก้ไขเพิ่มเติม
	กรณีพิจารณาแล้วปรากฏว่ามีมูลความผิดวินัยร้ายแรง ก็จะเสนอต่อนายกองค์การบริหารส่วนตำบล เพื่อแต่งตั้งคณะกรรมการสอบสวนวินัยร้ายแรง และดำเนินการขั้นตอนการสอบสวน เมื่อการสอบสวนเสร็จสิ้น

แล้วจะเสนอสำนวนการสอบสวนต่อนายกองค์การบริหารส่วนตำบลเพื่อพิจารณาสั่งการ กรณีที่ต้องมีการลงโทษทางวินัยก็จะทำคำสั่งลงโทษเสนอให้นายกองค์การบริหารลงนาม จากนั้นให้แจ้งผู้ถูกกล่าวหาทราบต่อไป

แผนการดำเนินงาน การตรวจพิจารณา ดำเนินการเกี่ยวกับวินัยของบุคลากร


๑. องค์การบริหารส่วนตำบลท่าแพเสนอเรื่อง/ข้อกล่าวหาว่ามีกรณีกระทำผิดทางวินัย




๒. งานนิติการ


กรณีมีมูลความผิดวินัยร้ายแรง
กรณีมีมูลความผิดทางวินัยมีคำรับสารภาพหรือเป็นความผิดปรากฏชัดแจ้ง
กรณีที่ข้อเท็จจริงไม่ปรากฏชัดว่าผู้ถูกกล่าวหากระทำผิดวินัยหรือไม่



๓. เสนอแต่งตั้งคณะกรรมการเสนอนายกองค์การบริหารส่วนตำบลลงนาม

๓. ตรวจสอบมาตรฐานการลงโทษและจัดทำคำสั่งเสนอ นายกองค์การบริหารส่วนตำบลลงนามในคำสั่ง

๓.  มอบผู้ถูกกล่าวหาชี้แจ้งหรือเสนอตั้งคณะกรรมการสอบข้อเท็จจริง



๔. คณะกรรมการดำเนินการสอบสวนตามประกาศฯ แล้วรายงานผลต่อ  นายกองค์การบริหารส่วนตำบลตำบล
๔. กรณีมีมูลว่ากระทำผิดวินัย

๔. แจ้งคำสั่งให้ถูกลงโทษทราบ



๕. กรณีมีความผิดทางวินัยอย่างร้ายแรง จัดทำคำสั่งลงโทษเสนอนายกองค์การบริหารส่วนตำบลลงนาม
๕. กรณีข้อมูลความผิดทางวินัยเสนอนายกองค์การบริหารส่วนตำบลเพื่อสั่งยุติเรื่อง



๖. แจ้งคำสั่งให้ผู้ถูกลงโทษทราบ


หมายเหตุ	กำหนดระยะเวลาแล้วเสร็จของงาน ภายใน ๑๘๐ วัน๗. แจ้งคณะกรรมการพนักงานส่วนตำบลจังหวัดทราบ

						-18-
๖. การตรวจพิจารณาเกี่ยวกับการอุทธรณ์หรือการร้องทุกข์ของบุคลากรในสังกัดองค์การบริหารส่วนตำบลท่าแพ
	 ๖.๑.  เรื่องอุทธรณ์ของบุคลากร
	 	กรณีอุทธรณ์คำสั่งลงโทษทางวินัย ให้อุทธรณ์ต่อคณะกรรมการพนักงานองค์การบริหารส่วนตำบลท่าแพจังหวัดสตูล ภายใน  ๓๐ วันนับ แต่วันทราบคำสั่งโดยการอุทธรณ์และการพิจารณาอุทธรณ์ให้เป็นไปตามหลักเกณฑ์และวิธีการที่กำหนดในประกาศคณะกรรมการพนักงานองค์การบริหารส่วนตำบลท่าแพจังหวัดสตูล เรื่อง หลักเกณฑ์และเงื่อนไขในการอุทธรณ์และการร้องทุกข์ พ.ศ. ๒๕๕๙ 
	๖.๒ เรื่องร้องทุกข์ของบุคลากร
	 	กรณีเมื่อมีบุคลากรผู้ใดเห็นว่า ผู้บังคับบัญชาใช้อำนาจหน้าที่ปฏิบัติต่อตนไม่ถูกต้องหรือไม่ปฏิบัติต่อตนให้ถูกต้องตามกฎหมาย หรือปฏิบัติให้เกิดความคับข้องใจต่อตน  บุคลากรผู้นั้นอาจร้องทุกข์ต่อคณะกรรมการพนักงาน องค์การบริหารส่วนตำบลท่าแพจังหวัดสตูล  ภายใน ๓๐ วัน นับตั้งแต่วันทราบเรื่องอันเป็นเหตุให้ร้องทุกข์โดยการร้องทุกข์และการพิจารณาเรื่อง ร้องทุกข์ให้เป็นไปตามหลักเกณฑ์และวิธีการที่กำหนดในประกาศคณะกรรมการพนักงานองค์การบริหารส่วนตำบลท่าแพจังหวัดสตูล เรื่อง หลักเกณฑ์และเงื่อนไขในการอุทธรณ์ และการร้องทุกข์ พ.ศ. ๒๕๕๙

แผนงานดำเนินงาน
การอุทธรณ์คำสั่งลงโทษทางวินัย
แผนการดำเนินงาน
การร้องทุกข์





บุคลากรเห็นว่า
-ผู้บังคับบัญชาปฏิบัติต่อตนไม่ถูกต้อง
-ผู้บังคับบัญชาไม่ปฏิบัติต่อตนให้ถูกต้อง
-ผู้บังคับบัญชาทำให้ทำตนคับข้องใจ

บุคลากรถูกภาคทัณฑ์/ตัดเงินเดือน/ลดขั้นเงินเดือนปลดออก/ไล่ออก







ร้องทุกข์ต่อคณะกรรมการพนักงานองค์การบริหารส่วนตำบลจังหวัดสตูล ภายใน ๓๐ วันนับแต่ทราบ
อุทธรณ์คำสั่งต่อคณะกรรมการพนักงานองค์การบริหารส่วนตำบลจังหวัดสตูล ภายใน ๓๐ วัน นับแต่ทราบ









ฟ้องศาลปกครอง
กรณียกคำอุทธรณ์

ฟ้องศาลปกครอง
กรณียกคำอุทธรณ์





หมายเหตุ	กำหนดระยะเวลาแล้วเสร็จของงาน ภายใน ๓๐ วัน	

๗. การดำเนินการเกี่ยวกับความรับผิดทางละเมิดของเจ้าหน้าที่
	เมื่อมีความเสียหายเกิดขึ้นกับทรัพย์สินของทางราชการ ไม่ว่าจะเป็นการทุจริตหรือการสูญหายหรือเสียหายก็ตาม โดยการสูญหายหรือเสียหายนั้นจะเป็นการกระทำโดยจงใจหรือประมาทเลิกเล่อหรือเป็นการกระทำของบุคคลภายนอก พนักงานองค์การบริหารส่วนตำบล ลูกจ้างประจำ พนักงานจ้างตามภารกิจ หรือพนักงานจ้างทั่วไปก็ตาม ขั้นตอนในการพิจารณาจะพิจารณาจากเรื่องที่ส่วนราชการรายงานเหตุการณ์เข้ามาว่า กรณีความสูญหายหรือเสียหายที่เกิดขึ้นนั้น ปรากฏตัวผู้รับผิดทางละเมิดแล้วหรือไม่ หรือมีผู้รับผิดในความเสียหายที่เกิดขึ้นแล้วหรือไม่ หากว่ายังไม่ปรากฏตัวผู้กระทำให้เกิดความสูญหายหรือเสียหายนั้น หรือยังไม่มีผู้รับผิดในความสูญหายเสียหายดังกล่าว ก็จะเสนอนายกเทศมนตรีเพื่อดำเนินการตามระเบียบสำนักนายกรัฐมาตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. ๒๕๓๙ ตามขั้นตอนดังนี้ 
	๗.๑ องค์การบริหารส่วนตำบลท่าแพ แต่งตั้งคณะกรรมการสอบข้อเท็จจริงเพื่อพิจารณาว่าความเสียหายดังกล่าวมีเหตุอันควรเชื่อว่าเกิดจากการกระทำของเจ้าหน้าที่ของหน่วยงานหรือไม่ หากเห็นว่ามีเหตุอันควรเชื่อว่าเกิดจากการกระทำของเจ้าหน้าที่ ให้เสนอนายกองค์การบริหารส่วนตำบล แต่งตั้งคณะกรรมการสอบข้อเท็จจริงความรับผิดทางละเมิด แต่หากพิจารณาแล้วเห็นว่าเหตุแห่งความเสียหายไม่ได้เกิดจากการกระทำของเจ้าหน้าที่ก็ให้รายงานนายกองค์การบริหารส่วนตำบล
	เมื่อได้แต่งตั้งคณะกรรมการสอบข้อเท็จจริงความรับผิดทางละเมิด ควรดำเนินการให้นายกองค์การบริหารส่วนตำบลแต่งตั้งคณะกรรมการสอบสวนวินัยไปพร้อมกันด้วย โดยทั้งนี้ ผลสรุปอาจเป็นการกระทำผิดวินัยอย่างไม่ร้ายแรง และหากปรากฏว่าได้มีการชดใช้ค่าสินไหมทดแทนทางละเมิดแล้ว อาจถือเป็นกรณีที่มีเหตุอันควรลดหย่อนโทษทางวินัยได้ 
	๗.๒ คณะกรรมการสอบข้อเท็จจริงความรับผิดทางละเมิดพิจารณาดำเนินการสอบสวนโดยรวบรวมพยานหลักฐานต่าง ๆ ทั้งจากบุคคลและเอกสาร ตลอดจนหลักฐานการแจ้งความร้องทุกข์ต่อพนักงานสอบสวนผู้มีอำนาจ 
	๗.๓ คณะกรรมการสอบข้อเท็จจริงความรับผิดชอบทางละเมิด ประมวลหลักฐานต่าง ๆ ที่รวบรวมได้ประกอบข้อเท็จจริงที่เกิดขึ้น เพื่อทำความเห็นในเรื่องนั้น ๆ ว่ากรณีต้องมีผู้รับผิดทางละเมิดหรือไม่หากไม่ปรากฏว่าความสูญหายเสียหายนั้นเกิดจากการกระทำโดยจงใจหรือประมาทเลินเล่ออย่างร้ายแรงของเจ้าหน้าที่ก็จะทำความเห็นเสนอนายกองค์การบริหารส่วนตำบล เพื่อพิจารณาให้ยุติเรื่องแล้วรายงานให้เสนอนายกองค์การบริหารส่วนตำบลว่าผู้ต้องรับผิดทางละเมิดคือใคร และจะต้องชดใช้ความเสียหายที่เกิดขึ้นอย่างไรแล้วรายงานให้กระทรวงการคลังพิจารณา
	การรายงานให้กระทรวงการคลังตรวจสอบแบ่งเป็น ๒ กรณี ได้แก่ 
	กรณีที่ ๑ กรณีความเสียหายเกิดขึ้นกับทรัพย์สินของหน่วยงานของรัฐจากสาเหตุทั่วไป (เช่นอุบัติเหตุ เพลิงไหม้ ทรัพย์สินเสียหายหรือสูญหาย เป็นต้น) หากค่าเสียหายครั้งละไม่เกิน ๑,000,000.- บาท ไม่ต้องส่ง

เรื่องให้กระทรวงการคลังตรวจสอบ แต่ต้องรายงานเพื่อทราบตามประกาศกระทรวงการคลังเรื่องความรับผิดทางละเมิดของเจ้าหน้าที่ที่ไม่ต้องรายงานให้กระทรวงการคลังตรวจสอบ
	กรณีที่ ๒ กรณีความเสียหายเกิดขึ้นแก่หน่วยงานของรัฐซึ่งมีสาเหตุจากการทุจริตหรือมีสาเหตุมาจากการที่เงินขาดบัญชีหรือการไม่ปฏิบัติตามกฎหมายกฎระเบียบมติคณะรัฐมนตรีหรือข้อบังคับต่าง ๆ หากค่าเสียหายครั้งละไม่เกิน 400,000.- บาทไม่ต้องส่งเรื่องให้กระทรวงการคลังตรวจสอบ แต่ต้องรายงานเพื่อทราบตามประกาศกระทรวงการคลังเรื่องความรับผิดทางละเมิดของเจ้าหน้าที่ที่ไม่ต้องรายงานให้กระทรวงการคลังตรวจสอบ 
	๗.๔ กรณีมีผู้ต้องรับผิด องค์การบริหารส่วนตำบลท่าแพมีคำสั่งเรียกให้ชดใช้ค่าเสียหาย (คำสั่งทางปกครอง) ผู้ต้องรับผิดอาจอุทธรณ์คำสั่งดังกล่าวต่อนายกองค์การบริหารส่วนตำบล หรือกระทรวงการคลัง แล้วแต่กรณีได้ภายใน ๑๕ วันนับแต่ วันที่ได้รับแจ้งคำสั่ง และในกรณีที่ยกคำอุทธรณ์ ผู้ต้องรับผิดมีสิทธิฟ้องคดีต่อศาลปกครองต่อไปได้ภายใน ๙๐ วันนับ แต่วันที่ได้รับแจ้งผลการพิจารณาเรื่องอุทธรณ์ 
	๗.๕ กรณีต้องรับผิดไม่อุทธรณ์และไม่ยอมชดใช้ค่าเสียหายตามคำสั่งขององค์การบริหารส่วนตำบล     ท่าแพให้องค์การบริหารส่วนตำบลท่าแพ ใช้มาตรการบังคับทางปกครองตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ มาตรา ๕๗ ต่อไป

แผนการดำเนินงาน
การดำเนินการเกี่ยวกับความรับผิดทางละเมิดของเจ้าหน้าที่




๑.ส่วนราชการรายงานกรณี
ทรัพย์สินเสียหาย / สูญหาย



๒. งานนิติการตรวจสอบร่างคำสั่งแต่งตั้งคณะกรรมการสอบข้อเท็จจริงและหาผู้รับผิดทางละเมิดสำเนาแจ้งคณะกรรมการและผู้เกี่ยวข้อง

๓. คณะกรรมการสอบข้อเท็จจริงดำเนินการสอบสวนและเสนอรายงานผลการสอบสวนต่อนายกองค์การบริหารส่วนตำบล





๔. นายกองค์การบริหารส่วนตำบล




กรณีมี / ไม่มีผู้ต้องรับผิดชอบทางละเมิดและค่าเสียหายนั้นเกิน ๑,๐๐๐,๐๐ บาทหรือ ๔๐๐,๐๐๐ บาท แล้วแต่กรณีให้รายงานกระทรวงการคลัง

กรณีมี / ไม่มีผู้ต้องรับผิดชอบทางละเมิดและความเสียหายนั้นไม่เกิน ๑,๐๐๐,๐๐๐ บาทหรือ ๔๐๐,000 บาทแล้วแต่กรณี






๕. นายกองค์การบริหารส่วนตำบลพิจารณาเห็นชอบให้แจ้งผู้ต้องรับผิดชดใช้ค่าเสียหาย
๕. กระทรวงการคลังพิจารณาแล้วเห็นชอบให้แจ้งผู้ต้องรับผิดขดใช้ความเสียหาย



๖. ผู้ต้องรับผิดอาจอุทธรณ์คำสั่งต่อนายกองค์การบริหารส่วนตำบล      ได้ภายใน ๑๕ วัน นับแต่วันได้รับแจ้งคำสั่งและในกรณีที่ยกคำอุทธรณ์ผู้ต้องรับผิดฟ้องศาลปกครองต่อไปได้



หมายเหตุ กำหนดระยะเวลาแล้วเสร็จของงานภายใน ๖๐ วัน

๗. หากกรณีไม่มีการอุทธรณ์และผู้ต้องรับผิดไม่ชดใช้ค่าเสียหายให้บังคับตามพระราชบัญญัติวิธีปฏิบัติราชการทางปกครอง พ.ศ. ๒๕๕๙ 

๘. การดำเนินการเกี่ยวกับการกล่าวหา การชี้มูลความผิด และข้อทักท้วงของหน่วยตรวจสอบ
	การดำเนินการเกี่ยวกับการกล่าวหาสำนักงานคณะกรรมการป้องกันและปราบปรามการทุจริตแห่งชาติ (ป.ป.ช. ) และการชี้มูลความผิดและข้อทักท้วงต่าง ๆ ของสำนักงานการตรวจเงินแผ่นดิน (สตง.) สามารถแบ่งได้เป็น ๒ กรณี ดังนี้ 
	๘.๑ ประเด็นเกี่ยวเนื่องกับ ป.ป.ช. 
	 	๘.๑.๑ กรณี ป.ป.ช. มีหนังสือแจ้งให้ดำเนินการในเรื่องใด ให้ปฏิบัติตามนั้น (เช่นให้สอบข้อเท็จจริง ต้องสอบข้อเท็จจริง, ให้สอบวินัย ต้องสอบวินัย, ให้ดำเนินคดีอาญา ต้องร้องทุกข์ต่อพนักงานสอบสวน เป็นต้น) 
	 	๘.๑.๒ เมื่อ ป.ป.ช. ชี้มูลความผิดทางวินัย ห้ามมิให้นายกองค์การบริหารส่วนตำบล        แต่งตั้งคณะกรรมการสอบสวนวินัยอีก ให้ใช้สำนวนการไต่สวนของ ป.ป.ช. สั่งลงโทษได้เลย ภายใน ๓๐ วันนับ แต่วันที่ได้รับเรื่องจาก ป.ป.ช. 
	 	๘.๑.๓ หากนายกองค์การบริหารส่วนตำบลมีพยานหลักฐานใหม่ อันแสดงได้ว่าผู้ถูกกล่าวหามิได้มีการกระทำความผิดตามที่กล่าวหาหรือกระทำความผิดในฐานความผิดที่แตกต่างจากที่ถูกกล่าวหา ให้นายกองค์การบริหารส่วนตำบล มีหนังสือพร้อมเอกสารและพยานหลักฐานถึง ป.ป.ช. เมื่อ ป.ป.ช. มีมติเป็นประการใด ให้แจ้งให้นายกองค์การบริหารส่วนตำบล ทราบเพื่อดำเนินการต่อไปตามมติของคณะกรรมการ ป.ป.ช. ภายใน ๓๐ วัน นับแต่วันที่นายกองค์การบริหารส่วนตำบล ได้รับแจ้งมติที่ได้ขอให้ ป.ป.ช. พิจารณาทบทวน 
	 	๘.๑.๔ เมื่อออกคำสั่งลงโทษแล้ว องค์การบริหารส่วนตำบลต้องส่งคำสั่งนั้นไปให้ ป.ป.ช. ภายใน ๑๕ วัน 
	 	๘.๑.๕ ผู้ซึ่งถูกลงโทษทางวินัยที่มีสิทธิฟ้องคดีต่อศาลปกครอง สามารถฟ้องคดีต่อศาลปกครองได้ภายในเก้าสิบวันนับแต่วันที่ถูกลงโทษ โดยไม่จำต้องอุทธรณ์ตามกฎหมาย ระเบียบ หรือข้อบังคับว่าด้วยการบริหารงานบุคคลของผู้ถูกลงโทษก่อน หรือจะดำเนินการอุทธรณ์ดุลพินิจในการกำหนดโทษของนายกองค์การบริหารส่วนตำบลตามกฎหมาย ระเบียบ หรือข้อบังคับว่าด้วยการบริหารงานบุคคลของผู้ถูกลงโทษก่อนก็ได้






							-24-
แผนการดำเนินงาน
การดำเนินการเกี่ยวกับการกล่าวหา
การชี้มูลความผิดของ ป.ป.ช.





๑. ป.ป.ช. มีหนังสือแจ้งให้ดำเนินการในเรื่องใดให้องค์การบริหารส่วนตำบลปฏิบัติตามนั้น




๒. เมื่อ ป.ป.ช. ชี้มูลความผิดทางวินัยให้นายกองค์การบริหารส่วนตำบลใช้สำนวนการไต่สวนของ ป.ป.ช. สั่งลงโทษได้เลยภายใน ๓๐ วัน 






๓. หากมีพยานหลักฐานใหม่อันแสดงได้ว่าผู้ถูกกล่าวหามิได้มีการกระทำความผิดหรือกระทำความผิดในฐานความผิดที่แตกต่างจากที่ถูกกล่าวหา ให้นายกองค์การบริหารส่วนตำบลมีหนังสือพร้อมเอกสารและพยานหลักฐานถึง ป.ป.ช. เพื่อขอให้พิจารณาทบทวนมตินั้นได้ภายใน ๓๐ วัน ป.ป.ช. มีมติเป็นประการใดนายกองค์การบริหารส่วนตำบล ดำเนินการต่อไปตามนั้น







๔. เมื่อออกคำสั่งลงโทษแล้ว
องค์การบริหารส่วนตำบลต้องส่งสำเนาคำสั่งนั้นไปให้ ป.ป.ช. ภายใน ๑๕ วัน




๕. ผู้ที่ถูกลงโทษฟ้องศาลปกครองภายใน ๙๐ วันโดยจะอุทธรณ์ก่อนหรือไม่ก็ได้



หมายเหตุ	กำหนดระยะเวลาแล้วเสร็จของงานภายใน ๔5 วัน

๘.๒ ประเด็นเกี่ยวเนื่องกับ สตง.
	๘.๒.๑ กรณี สตง. มีหนังสือแจ้งให้ดำเนินการในเรื่องใด หากองค์การบริหารส่วนตำบลท่าแพมีเหตุผลเพียงพอ ให้ชี้แจงกลับที่ สตง. อีกครั้ง
	โดยอำนาจหน้าที่ของ สตง. ตามกฎหมายในการตรวจสอบ ได้แก่ 
	-กรณีตรวจพบข้อบกพร่องจากการไม่ปฏิบัติตามระเบียบ สตง. จะแจ้งพร้อมข้อเสนอแนะถ้าเกิดความเสียหายที่ไม่เกี่ยวกับวินัยการเงิน สตง. จะแจ้งให้ชดใช้หรือดำเนินการทางวินัยแล้วแต่กรณีเมื่อดำเนินการแล้ว ให้แจ้ง สตง. ทราบ
	-กรณีผลการจัดเก็บไม่เป็นไปตามสัญญา เมื่อ สตง. แจ้งข้อบกพร่องพร้อมข้อเสนอแนะแล้วให้ชี้แจงเหตุผลหรือแจ้งผลการแก้ไขภายในเวลาที่ สตง. กำหนด หาก สตง. ไม่เห็นด้วย จะแจ้งเจ้าสังกัดดำเนินการตามอำนาจหน้าที่
	-กรณีพบว่าละเว้นหรือไม่ปฏิบัติตามกฎหมาย สตง. จะแจ้งพร้อมข้อเสนอแนะให้ดำเนินการให้ถูกต้องภายในเวลาที่ สตง. กำหนด หากไม่ดำเนินการ สตง. จะแจ้งเจ้าสังกัดดำเนินการตามอำนาจหน้าที่หรือตามกฎหมายที่ให้อำนาจ สตง. 
	๘.๒.๒ เมื่อ สตง. ยืนยันให้ดำเนินการ แต่องค์การบริหารส่วนตำบลยังมีเหตุผลที่จะชี้แจงเพิ่มเติม      ให้ชี้แจงไปอีกครั้ง (หรืออาจหลายครั้งโดยขึ้นอยู่กับเหตุผลและคำอธิบายเป็นรายกรณีไป แต่ทั้งนี้การดำเนินการลักษณะดังกล่าว จะต้องมีเจตนาที่ดีที่จะให้เกิดประโยชน์ต่อราชการด้วย 
	๘.๒.๓ หากเป็นกรณีที่ สตง. ชี้มูลตามข้อ ๑๐๓ ของระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ ให้องค์การบริหารส่วนตำบลท่าแพชี้แจงเหตุผลและรายงานให้ผู้ว่าราชการจังหวัดสตูลวินิจฉัยภายใน ๑๕ วัน นับจากวันที่ได้รับการยืนยันจาก สตง. เมื่อผู้ว่าราชการจังหวัดสตูลแจ้งเหตุผลการวินิจฉัยภายใน ๓๐ วัน นับจากวันที่ได้รับรายงานจากองค์การบริหารส่วนตำบล องค์การบริหารส่วนตำบลท่าแพจะต้องปฏิบัติตามคำวินิจฉัยของผู้ว่าราชจังหวัดสงขลาให้เสร็จสิ้นภายใน ๔๕ วันนับจากวันที่ได้รับทราบผลการวินิจฉัย

แผนการดำเนินงาน
การตอบข้อทักท้วงของ สตง.




๑.องค์การบริหารส่วนตำบลชี้แจงข้อทักท้วง




๒. สตง. ยืนยันว่าไม่มีเหตุผลหักล้าง



๓. องค์การบริหารส่วนตำบลชี้แจงเหตุผลและรายงานผู้ว่าราชการจังหวัดภายใน ๑๕ วันนับ แต่ได้รับรายงานจาก สตง.





๔. ผู้ว่าราชการจังหวัดแจ้งผลการวินิจฉัยภายใน 10 วันนับจากวันที่ได้รับรายงานจากองค์การบริหารส่วนตำบล





๕. องค์การบริหารส่วนตำบล จะต้องปฏิบัติตามคำวินิจฉัยของผู้ว่าราชการจังหวัดสงขลาโดยให้เสร็จสิ้นภายใน ๔๕ วัน






หมายเหตุ	กำหนดระยะเวลาแล้วเสร็จของงานภายใน ๔๕ วัน

๙. การลงทะเบียนรับเรื่องร้องเรียน / ร้องทุกข์ ติดตามและรายงานผล 
	๙.๑ ช่องทางในการรับเรื่องร้องเรียน/ร้องทุกข์ ได้แก่ 
	 	- สายตรงนายกองค์การบริหารส่วนตำบลท่าแพ: หมายเลขโทรศัพท์ 074-740565
	 	- อีเมล์องค์การบริหารส่วนตำบลท่าแพ: Thaphae.go.th
	 	- Facebook องค์การบริหารส่วนตำบลท่าแพ
	 	- โทรศัพท์แจ้งเรื่องร้องเรียนร้องทุกข์: หมายเลขโทรศัพท์ ๐๗๔-740565
	 	- คำร้องเรื่องทั่วไป
	 	- ศูนย์ดำรงธรรมองค์การบริหารส่วนตำบลท่าแพ
	๙.๒ รับเรื่องร้องเรียนและแจ้งผู้ร้องเรียนในเบื้องต้น 
	๙.๓ พิจารณาข้อเท็จจริงและข้อกฎหมายที่เกี่ยวข้อง 
	๙.๔ นิติกรนำเรื่องร้องเรียนเสนอหัวหน้าสำนักปลัดเพื่อนำแจ้งส่วนราชการที่เกี่ยวข้อง 
	๙.๕ นิติกรนำเรื่องแจ้งประสานในเบื้องต้นไปยังส่วนราชการที่เกี่ยวข้องและออกไปตรวจพื้นที่ที่ถูกร้องเรียน 
	๙.๖ จัดทำบันทึกข้อความเพื่อแจ้งให้นายกองค์การบริหารส่วนตำบล ทราบและแจ้งส่วนราชการที่เกี่ยวข้องโดยขอให้รายงานผลกลับมาภายในระยะเวลา ๑๕ วัน 
	๙.๗ แจ้งผลการดำเนินการขององค์การบริหารส่วนตำบลท่าแพให้ผู้ร้องเรียนทราบ 
	๙.๘ แจ้งผลการดำเนินการขององค์การบริหารส่วนตำบลท่าแพให้ผู้ร้องเรียนทราบ 
	๙.๙ ติดตามผลการแก้ไขปัญหาโดยการออกไปตรวจพื้นที่ที่ถูกร้องเรียนอีกเป็นระยะๆ

แผนการดำเนินงาน
การลงทะเบียนรับเรื่องร้องเรียน / ร้องทุกข์


๑.รับเรื่องร้องเรียนและแจ้งผู้ร้องเรียนในเบื้องต้น



๒. พิจารณาข้อเท็จจริงและข้อกฎหมายที่เกี่ยวข้อง



๓. นิติกรนำเรื่องร้องเรียนเสนอหัวหน้าสำนักปลัดเพื่อนำแจ้งส่วนราชการที่เกี่ยวข้อง




๔. นิติกรนำเรื่องแจ้งประสานในเบื้องต้นไปยังส่วนราชการที่เกี่ยวข้องและออกไปตรวจพื้นที่ที่ถูกร้องเรียน




๕. จัดทำบันทึกข้อความเพื่อแจ้งให้นายกองค์การบริหารส่วนตำบลทราบและแจ้งส่วนราชการที่เกี่ยวข้องโดยขอให้รายงานผลกลับมาภายในระยะเวลา ๑๕ วัน




๖. แจ้งผลการดำเนินการขององค์การบริหารส่วนตำบลให้ผู้ร้องเรียนทราบ



๗. ติดตามผลการแก้ไขปัญหาโดยการออกไปตรวจพื้นที่ที่ถูกร้องเรียนอีกเป็นระยะ



หมายเหตุ	กำหนดระยะเวลาแล้วเสร็จของงานภายใน ๑๕ วัน
						-29-
๑๐. การรับเรื่องราวร้องทุกข์จากประชาชนผู้บริโภคในเขตพื้นที่
	คณะอนุกรรมการคุ้มครองผู้บริโภคประจำองค์การบริหารส่วนตำบลท่าแพ มีอำนาจหน้าที่ในการรับเรื่องราวร้องทุกข์จากประชาชนผู้บริโภคที่ไม่ได้รับความเป็นธรรมจากการซื้อสินค้าหรือบริการและดำเนินการเจรจาไกล่เกลี่ยได้ตามอำนาจหน้าที่ที่ไม่ขัดต่อกฎหมาย ทั้งนี้ เพื่อให้การดำเนินงานคุ้มครองผู้บริโภคเป็นไปอย่างมีประสิทธิภาพและเป็นธรรม ประชาชนผู้บริโภคได้รับการคุ้มครองสิทธิอย่างทั่วถึงและช่วยเหลือแก้ไขปัญหาความเดือดร้อนจากการถูกละเมิดสิทธิ ผู้บริโภคได้รับความสะดวก และมีช่องทางในการใช้สิทธิเรียกร้องเพิ่มมาก ขึ้นตลอดจนมีการรวมตัวกันเป็นกลุ่ม ชมรมและสมาคมที่มีความเข้มแข็ง
	การดำเนินงานรับเรื่องราวร้องทุกข์จากประชาชนผู้บริโภคในเขตพื้นที่ มีดังต่อไปนี้
	๑๐.๑ ขั้นตอนการรวบรวมข้อเท็จจริง
	 	นิติกรจะดำเนินการตรวจสอบข้อเท็จจริงเรื่องราวร้องทุกข์จากเอกสารและหลักฐานเพื่อมีหนังสือถึงผู้ประกอบธุรกิจ ให้ชี้แจงข้อเท็จจริงเป็นหนังสือ หรือหนังสือเชิญ / เรียกให้ผู้ประกอบธุรกิจมาพบเพื่อชี้แจงข้อเท็จจริง หรือมีหนังสือเชิญคู่กรณีมาพบเพื่อเจรจาไกล่เกลี่ยระงับข้อพิพาทภายใต้เงื่อนไข ดังนี้
	 	๑๐.๑.๑ กรณีข้อเท็จจริงและเอกสารหลักฐานไม่ครบถ้วน นิติกรจะมีหนังสือ / โทรศัพท์ / โทรสาร ภายใน ๕ วันทำการ เพื่อแจ้งผู้ร้องให้ดำเนินการให้รายละเอียดข้อเท็จจริงพร้อมจัดส่งเอกสารหลักฐานเพิ่มเติมโดยกำหนดระยะเวลาให้ผู้ร้องส่งเอกสารเพิ่มเติมภายใน ๑๕ วัน นับแต่วันที่ได้รับหนังสือ     เมื่อเจ้าหน้าที่ได้รับเอกสารเพิ่มเติมจากผู้ร้องแล้ว จะดำเนินการตามข้อ 10.๑.๒ ต่อไป 
	 	๑๐.๑.๒ กรณีข้อเท็จจริงและเอกสารหลักฐานครบถ้วน นิติกรจะดำเนินการจัดทำหนังสือภายในเวลา ๑๕ วัน เพื่อแจ้งผู้ประกอบธุรกิจให้ชี้แจงข้อเท็จจริงและ / หรือส่งเอกสารเพื่อประกอบการพิจารณาหรือหนังสือเชิญคู่กรณีมาพบเพื่อเจรจาไกล่เกลี่ยระงับข้อพิพาท 
	๑๐.๒ ขั้นตอนการเจรจาไกล่เกลี่ยระงับข้อพิพาท 
	 	๑๐.๒.๑ ในชั้นเจ้าหน้าที่ จะมีการดำเนินการเจรจาไกล่เกลี่ย ๒ ครั้ง เรียงตามลำดับเรื่องราวร้องทุกข์ (ก่อน – หลัง) การเจรจาไกล่เกลี่ยครั้งที่ ๑ หากได้ข้อยุติ นิติกรจะสรุปผลเพื่อรายงานนายกองค์การบริหารส่วนตำบลเพื่อยุติเรื่อง กรณียังไม่สามารถหาข้อยุติได้และคู่กรณียังมีความประสงค์ที่จะเจรจาไกล่เกลี่ยต่อไปนิติกรจะดำเนินการเจรจาไกล่เกลี่ยให้ในครั้งที่ ๒ ซึ่งรวมระยะเวลาในขั้นตอนการเจรจาไกล่เกลี่ยในขั้นเจ้าหน้าที่ทั้ง ๒ ครั้งใช้ระยะเวลาไม่เกิน ๙๐ วัน 
	 	๑๐.๒.๒ ในชั้นคณะอนุกรรมการฯ การเจรจาไกล่เกลี่ยจะมีการดำเนินการเมื่อคู่กรณี           ไม่สามารถตกลงกันได้ในชั้นเจ้าหน้าที่ ซึ่งคณะอนุกรรมการฯ จะดำเนินการเจรจาไกล่เกลี่ย ๒ ครั้ง โดยจะเรียงลำดับเรื่องราวร้องทุกข์ (ก่อน – หลัง) การเจรจาไกล่เกลี่ยครั้งที่ ๑ หากได้ข้อยุติ นิติกรจะสรุปผลเพื่อรายงานนายกองค์การบริหารส่วนตำบลยุติเรื่อง กรณียังไม่สามารถหาข้อยุติได้และคู่กรณียังมีความประสงค์ที่จะเจรจาไกล่เกลี่ยต่อไปคณะอนุกรรมการฯ จะดำเนินการเจรจาไกล่เกลี่ยให้ในครั้งที่ ๒ ซึ่งรวมระยะเวลาในขั้นตอนการเจรจาไกล่เกลี่ยในชั้นคณะกรรมการฯ ทั้ง ๒ ครั้งใช้ระยะเวลาไม่เกิน ๙๐ วันทั้งนี้ หากคู่กรณียังไม่สามารถตกลงกันได้นิติกรจะรวบรวมข้อเท็จจริงนำเรื่องเข้าสู่วาระการพิจารณาของคณะอนุกรรมการคุ้มครองผู้บริโภคประจำจังหวัด ภายใน ๗ วันทำการ

แผนการดำเนินงาน
การรับเรื่องราวร้องทุกข์จากประชาชนผู้บริโภค


			กรณีครบถ้วน				กรณีไม่ครบถ้วน๑.๒ นิติกรดำเนินการ         ทำหนังสือเชิญมาเจรจาไกล่เกลี่ย/เรียกมาพบ/ ให้ชี้แจงข้อเท็จจริงเป็นหนังสือ
๑.๑ แจ้งผู้ร้องให้ส่งเอกสาร หลักฐานเพิ่มเติมโดยกำหนด ระยะเวลาภายใน๑๕  วันนับแต่วันที่ได้รับแจ้งหาผู้ร้องไม่ดำเนินการให้ยุติเรื่องตามระเบียบ

๑. นิติกรรับเรื่อง (ตรวจสอบเอกสารรวบรวมข้อเท็จจริง ๕ วันทำการ)





									คู่กรณีตกลงกันได้เสนอนายกองค์การบริหารส่วนตำบลเรื่องยุติ
๒. ดำเนินการเจรจา  ไกล่เกลี่ยในชั้นเจ้าหน้าที่



				ไม่สามารถตกลงกันได้๒.๑ ดำเนินการเจรจาไกลเกลี่ยในชั้นเจ้าหน้าที่ ครั้งที่ ๒



				ไม่สามารถตกลงกันได้			กรณีตกลงกันไม่ได้
								หรือไม่มีมติให้ยุติเรื่อง
เสนอนายกองค์การบริหารส่วนตำบลเรื่องยุติ
๒.๒ ดำเนินการเจรจาไกล่เกลี่ยในชั้นคณะอนุกรรมการฯ



				ไม่สามารถตกลงกันได้๒.๓ ดำเนินการเจรจาไกล่เกลี่ยในชั้นคณะอนุกรรมการฯ ครั้งที่ ๒



				ไม่สามารถตกลงกันได้๓. รวบรวมข้อเท็จจริง สรุปสำนวนเสนอนายกองค์การบริหารส่วนตำบลพิจารณาให้ความเห็นเพื่อบรรจุเข้าอนุกรรมการฯ ประจำจังหวัด




หมายเหตุ	กำหนดระยะเวลาแล้วเสร็จของงาน
		ขั้นตอนที่ 6: ภายใน ๑๕ วัน / ขั้นตอนที่ ๒: ไม่เกิน ๑๘๐ วัน / ขั้นตอนที่ ๓: ภายใน ๗ วัน		ทำการ
					-31-

๑1. การติดตามพฤติกรรมนักโทษที่ได้รับการพักโทษลดโทษและได้รับการปล่อยตัวซึ่งพักอาศัยในเขต   
      พื้นที่ 
	๑1.๑ นิติกรพิจารณาว่าที่อยู่ของผู้ต้องขังที่ได้รับการปล่อยตัวนั้นอยู่ในเขตพื้นที่รับผิดชอบขององค์การบริหารส่วนตำบลท่าแพหรือไม่ หากไม่อยู่ในเขตพื้นที่ จะทำหนังสือชี้แจงเหตุขัดข้องให้เรือนจำ / ทัณฑสถานทราบ 
	๑1.๒ นิติกรประสานกับ กองสวัสดิการสังคม เพื่อลงพื้นที่ติดตาม 
	๑1.๓ พบผู้ต้องขังที่ได้รับการปล่อยตัว และสอบถามถึงความต้องการขอรับความช่วยเหลือจากองค์การบริหารส่วนตำบลท่าแพ แล้วบันทึกข้อมูลลงในแบบติดตามผลการดำเนินชีวิตสมาชิกเครือข่ายสังคมสงเคราะห์พร้อมกับถ่ายรูปไว้เป็นหลักฐาน 
	๑1.๔ จัดทำหนังสือรายงานผลการติดตามฯ เสนอนายกองค์การบริหารส่วนตำบลลงนาม 
	๑1.๕ รายงานผลการติดตามฯ ให้เรือนจำ / ทัณฑสถานทราบ

แผนการดำเนินงาน
การติดตามผู้พ้นโทษที่ได้รับการปล่อยตัว



๑.พิจารณาถึงที่อยู่ของผู้ต้องขังที่ได้รับการปล่อยตัวว่าอยู่ในเขตพื้นที่ความรับผิดชอบของ อบต. ท่าแพ หรือไม่




กรณีไม่อยู่ในเขตพื้นที่
กรณีอยู่ในเขตพื้นที่



๒.นิติกรประสานกับกองสวัสดิการสังคมเพื่อลงพื้นที่
๒.ทำหนังสือชี้แจงเหตุขัดข้องให้เรือนจำ/ทัณฑสถาน ทราบ



๓.พบผู้ต้องขันที่ได้รับการปล่อยตัว และสอบถามถึงความต้องการขอรับความช่วยเหลือจากองค์การบริหารส่วนตำบลท่าแพแล้วบันทึกข้อมูลพร้อมกับถ่ายรูปเป็นหลักฐาน





๔.จัดทำหนังสือรายงานผลการติดตามฯเสนอนายกองค์การบริหารส่วนตำบล




๕.รายงานผลการติดตามฯ ให้เรือนจำ/ทัณฑสถาน

หมายเหตุกำหนดระยะเวลาแล้วเสร็จของงาน ภายใน ๑๔ วัน 

